Държавен вестник, бр. 84, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  84
a) кораб, който не идва от засегнат район 
и който преминава през морски канал 
или воден път на територията на тази 
държава – страна по МЗП, на път за 
пристанище на територията на друга дър­
жава; на всеки такъв кораб се разрешава 
да зареди, под надзора на компетентния 
орган, гориво, вода, храна и провизии;
b) кораб, който преминава през води под 
нейна юрисдикция, без да акостира в 
пристанище или на брега; и
c) транзитно преминаващо въздухопла­
вателно средство на летище под нейна 
юрисдикция, с изключение на това, че 
въздухоплавателното средство може да 
бъде ограничено до определена зона на 
летището, без право на качване и слизане 
или товарене и разтоварване; въпреки 
това на всяко такова въздухоплавателно 
средство се разрешава да зареди, под 
надзора на компетентния орган, гориво, 
вода, храна и провизии.
Член 26. Транзитно преминаващи граждански 
камиони, влакове и автобуси
При спазване на разпоредбите на члено­
ве 27 и 43 или освен ако не е разрешено от 
приложимите международни споразумения, 
не се прилагат никакви здравни мерки по 
отношение на граждански камион, влак или 
автобус, които не идват от засегнат район и 
преминават през дадена територия, без кач­
ване или слизане на пътници, без товарене 
или разтоварване.
Член 27. Засегнати транспортни средства 
1. Ако на борда на транспортно средство 
се открият клинични признаци или симпто­
ми и информация, основана на факти или 
доказателства за риск за общественото здра­
ве, включително източници на инфекция и 
контаминация, компетентният орган счита 
транспортното средство за засегнато и може да:
a) извърши дезинфекция, деконтаминация, 
дезинсекция или дератизация на транс­
портното средство, според случая, или да 
накара тези мерки да бъдат извършени 
под негов надзор; и
b) решава във всеки случай каква техника 
да използва, за да осигури адекватно 
ниво на контрол на риска за общест­
веното здраве, както е предвидено в 
настоящите Правила, когато са налице 
методи или материали, препоръчани 
от СЗО за тези процедури, те трябва да 
се използват, освен ако компетентният 
орган не определи, че други методи са 
също толкова безопасни и надеждни.
Компетентният орган може да приложи 
допълнителни здравни мерки, включител­
но изолация и карантина на транспортните 
средства, ако е необходимо, за да предотврати 
разпространението на болестта. Такива допъл­
нителни мерки следва да бъдат докладвани 
на националната точка за контакт по МЗП. 
2. Ако компетентният орган на входния 
пункт не е в състояние да изпълни мерките 
за контрол, изисквани съгласно настоящия 
член, на засегнатото транспортно средство 
може все пак да бъде разрешено да отпътува 
при следните условия:
a) при заминаването компетентният ор­
ган информира компетентния орган на 
следващия известен входен пункт за вида 
информация, посочена в буква b); и
b) в случай на кораб установените доказа­
телства и изискваните мерки за контрол 
се отбелязват в сертификата за здравен 
контрол на кораба.
На всяко такова превозно средство се раз­
решава да зареди под надзора на компетентния 
орган гориво, вода, храна и провизии.
3. Транспортно средство, което е било 
считано за засегнато, престава да се счита 
за такова, когато компетентният орган се 
увери, че:
a) мерките, предвидени в параграф 1 от 
настоящия член, са били ефективно 
изпълнени; и
b) на борда не съществуват условия, които 
биха могли да представляват риск за 
общественото здраве.
Член 28. Кораби и въздухоплавателни сред­
ства на входните пунктове
1. При спазване на разпоредбите на член 43 
или както е предвидено в приложимите 
международни споразумения, по причини, 
свързани с общественото здраве, на кораб 
или въздухоплавателно средство не може да 
се забрани да акостира в който и да е входен 
пункт. Въпреки това, ако входният пункт не 
е оборудван за прилагане на здравни мерки 
съгласно настоящите Правила, на кораба или 
въздухоплавателното средство може да бъде 
наредено да се отправи на свой риск към 
най-близкия подходящ входен пункт, освен 
ако корабът или въздухоплавателното средство 
нямат технически проблем, който би направил 
това пренасочване опасно.
2. При спазване на член 43 или както е 
предвидено в приложимите международни 
споразумения, на корабите или въздухопла­
вателните средства не се отказва свободна 
практика от държавите – страни по МЗП, по 
причини, свързани с общественото здраве; 
по-специално не се възпрепятства качване 
или слизане на пътници, разтоварване или 
товарене на товари или стоки, както и за­
реждането на гориво, вода, храна и провизии. 
Държавите-страни могат да подложат на 
инспекция предоставянето на свободна прак­